Public procurement notice: Voluntary Ex Ante Transparency Notice
Published: 2025-12-08
Buyer: Forsvarsministeriets Materiel- og Indkøbsstyrelse
Country: DK
Region: DK012
Contract type: Supplies
Procedure: Negotiated without a prior call for competition
CPV classification: 34500000 | 34513600 | 35500000: Warships and associated parts | 35521000: Shipborne weapon systems | 35521100
Estimated value:  DKK

Technical requirements: FMI har behov for at anskaffe fire militære havmiljø- og minelægningsfartøjer fra en national leverandør, heraf tre fartøjer med OILREC-kapacitet og et fartøj med CHEMREC-kapacitet.

Væsentlige nationale sikkerhedsinteresser tilsiger, at Danmark i tilfælde af krig/kriser, skal have en national leverandør med kompetencer angående design, konstruktion og evt. opgradering  af sådanne militære fartøjer i Danmark for at være uafhængig af udenlandske leverandører. FMI agter på den baggrund at tildele kontrakten til en national leverandør. FMI har gennemført en markedsundersøgelse, der viste, at Orlogsskibe Danmark K/S er den eneste nationale enhed, der som totalleverandør kan levere de pågældende fartøjer i overensstemmelse med Forsvarets behov og samtidig opfylde den kritiske tidsplan. På den baggrund optog FMI forhandlinger med Orlogsskibe Danmark K/S om anskaffelse af fire militære havmiljø- og minelægningsfartøjer.

FMI har derfor til hensigt at indgå aftale med Orlogsskibe Danmark K/S om anskaffelse af fire militære havmiljø- og minelægningsfartøjer, forudsat at forhandlingerne fører til et tilfredsstillende resultat, og at der opnås bevilling. På nuværende tidspunkt er kontrakten ikke tildelt virksomheden. 

Den "dato for beslutningen om valg af vinder", der er angivet i afsnittet "Kontrakter" er datoen for beslutningen om at offentliggøre denne bekendtgørelse om hensigten om at tildele kontrakten til  Orlogsskibe Danmark K/S og ikke datoen for kontraktens indgåelse. 

Varigheden er angivet som "ubegrænset" i afsnittet "Varighed", fordi kontrakten forbliver i kraft, indtil alle leverancer er afsluttet. 

Den værdi, der er angivet i afsnittet “Udbudsdetaljer”, er udtryk for et skøn, da anskaffelsens værdi på nuværende tidspunkt ikke er endeligt afklaret. Den afspejler således ikke den endelige kontraktværdi og udgør heller ikke en forpligtelse for FMI til at indkøbe varer eller tjenesteydelser svarende til dette beløb.

Det er FMI's vurdering, at kontrakten kan tildeles – uden et udbudsforløb – på baggrund af væsentlige sikkerhedsinteresser i henhold til artikel 346, litra b, i Traktaten om Den Europæiske Unions Funktionsmåde (TEUF).
Det er forventningen, at de fire fartøjer skal kunne operere i det dansk farvand, hvorfor udførelsesstedet er hele Danmark.
FMI følger proceduren i § 4 i klagenævnsloven (lov nr. 492 af 12. maj 2010 med senere ændringer). Aftalen vil ikke blive indgået før udløbet af 10 kalenderdage regnet fra dagen efter den dag, hvor denne bekendtgørelse er offentliggjort, jf. klagenævnslovens § 4, stk. 1, nr. 2. 

I henhold til klagenævnslovens § 7, stk. 3, skal en klage over, at ordregiveren i strid med udbudsreglerne har indgået en aftale uden forudgående offentliggørelse af en udbudsbekendtgørelse i Den Europæiske Unions Tidende, i tilfælde hvor en ordregiver har fulgt proceduren i § 4, være indgivet til Klagenævnet for Udbud inden 30 kalenderdage regnet fra dagen efter den dag, hvor ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en aftale, forudsat at bekendtgørelsen indeholder begrundelsen for ordregiverens beslutning om at tildele aftalen uden forudgående offentliggørelse af en udbudsbekendtgørelse i Den Europæiske Unions Tidende.

Senest samtidig med, at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om, hvorvidt klagen er indgivet i den periode på 10 kalenderdage, som er fastsat i § 4, stk. 1, nr. 2. I tilfælde, hvor klagen ikke er indgivet i den nævnte periode, skal klageren tillige angive, hvorvidt der begæres opsættende virkning, jf. § 12, stk. 1.

Klagenævnet for Udbuds egen vejledning om klager er tilgængelig på Klagenævnets hjemmeside.


Winner: Orlogsskibe Danmark K/S
Award value: 1800000000